Държавен вестник, бр. 66, 2023 г., стр. 8

СТР.  8	
Д Ъ Р Ж А В Е Н  В Е С Т Н И К 	
БРОЙ  66
(3) Решенията се вземат с обикновено 
мнозинство на присъстващите членове, ос­
вен ако е уговорено друго. Решения могат 
да се приемат и неприсъствено, ако всички 
членове са заявили писмено съгласието си 
за решението.
Управление и представителство
Чл. 260щ. (1) Управителният съвет възлага 
управлението и представителството на дру­
жеството на един или няколко изпълнителни 
членове, избрани измежду неговите членове, 
и определя възнаграждението им. Изпъл­
нителните членове следва да са по-малко 
от останалите членове на управителния съ­
вет. Овластяването може да бъде оттеглено 
по всяко време.
(2) Имената на лицата, овластени да пред­
ставляват дружеството, се вписват в търгов­
ския регистър. При вписването те представят 
нотариално заверено съгласие с образец на 
подписа.
(3) Овластяването и неговото оттегляне 
има действие срещу трети добросъвестни лица 
след вписването им в търговския регистър.
Задължения и отговорност
Чл. 260ъ. (1) Членовете на управителния 
съвет изпълняват задълженията си с грижата 
на добрия търговец, като съобразяват риска от 
дейността с очаквания доход за дружеството.
(2) Членовете на управителния съвет 
предпочитат интереса на дружеството пред 
собствения си интерес. Те избягват конфликт 
на интереси между своя интерес и интереса на 
дружеството, а ако такъв конфликт възникне, 
го разкриват незабавно пред управителния съ­
вет и не участват, както и не оказват влияние 
върху други членове на управителния съвет 
при вземането на решения в тези случаи.
(3) Най-късно до започване на заседание­
то член на управителния съвет е длъжен да 
уведоми писмено председателя му, че той или 
свързано с него лице е заинтересовано от по­
ставен на разглеждане въпрос и не участва при 
приемането на решение, без да се изключва 
при определяне на кворума.
(4) Членовете на управителния съвет от­
говарят солидарно за причинените на друже­
ството вреди.
(5) Членовете на управителния съвет и съ­
дружниците, които упражняват контрол, ако 
са действали умишлено, отговарят солидарно 
към кредиторите за вредите, претърпени от 
сделки и действия на дружеството, които са 
обявени за недействителни спрямо кредитори­
те съгласно чл. 135 от Закона за задълженията 
и договорите и чл. 647, ал. 1 и 2 от този закон, 
до размера, до който кредиторите не са могли 
да се удовлетворят от дружеството.
(6) В случаите по ал. 5 кредиторът може 
да съедини исковете срещу дружеството и 
членовете на управителния съвет и съдруж­
ниците, които упражняват контрол, в едно и 
също производство.
Управител
Чл. 260ъ1. (1) В дружествения договор може 
да се уговори дружеството да се управлява 
и представлява от един или повече управи­
тели. Член 260ц, ал. 1 – 3, чл. 260ч, 260щ, 
260ъ, ал. 1, 2, 4, 5 и 6 се прилагат съответно 
за управителя.
(2) Управителят организира и ръководи 
дейността на дружеството съобразно закона 
и решенията на общото събрание.
Раздел V
Преобразуване и прекратяване
Преобразуване
Чл. 260ю. (1) Ако при провеждане на ре­
довното годишно общо събрание се установи, 
че към края на предходната финансова година 
дружеството вече не отговаря на изискванията 
на чл. 260а, ал. 3, то трябва да се преобразува 
в капиталово дружество по реда на раздел III 
от глава шестнадесета.
(2) Ако дружеството не бъде преобразувано 
в срок до края на финансовата година, следваща 
общото събрание по предходната алинея, то се 
прекратява от окръжния съд по седалището 
на дружеството по иск на прокурора.
Прекратяване
Чл. 260я. (1) Дружеството се прекратява:
1. с изтичане на срока, определен в дру­
жествения договор;
2. по решение на съдружниците, взето с 
мнозинство две трети от гласовете, ако в 
дружествения договор не е предвидено по-
голямо мнозинство;
3. по решение на окръжния съд в предви­
дените в този закон случаи.
(2) В дружествения договор могат да бъдат 
предвидени и други основания за прекратяване 
на дружеството.
(3) По решение на окръжния съд по се­
далището на дружеството то може да бъде 
прекратено:
1. по иск на съдружници с повече от една 
пета от дяловете, ако важни причини нала­
гат това;
2. по иск на прокурора, ако дейността на 
дружеството противоречи на закона, както и 
когато в продължение на три месеца друже­
ството няма вписан управител или членовете 
на управителния съвет са под определения в 
закона минимум;
3. по иск на прокурора в случаите по 
чл. 260ю, ал. 2.
(4) Дружеството, в което единственият 
съдружник е физическо лице, се прекратява 
със смъртта му, ако не е предвидено друго 
или наследниците не поискат да продължат 
дейността.
(5) Когато единственият съдружник е 
юридическо лице, с прекратяването му се 
прекратява и дружеството.“
§ 5. В чл. 263т се създава ал. 8: